burgasdotpro/wikipedia huggingface dataset:
Tadeusz Kutrzeba

Tadeusz Kutrzeba (* 15. apríl 1886, Krakov - † 8. január 1947 Londýn, Spojené kráľovstvo) bol poľský divízny generál, považovaný za jedného z najlepších veliteľov počas druhej svetovej vojny.
Slúžil v rakúsko-uhorskej armáde u ženistov. Za prvej svetovej vojny to dotiahol na kapitána. Po vzniku Poľska ako samostatného štátu prešiel v novembri 1918 k vrchnému veliteľstvu poľskej armády. O necelý rok sa stal náčelníkom štábu 1. pešej legionárskej divízie. Roku 1919 bol náčelníkom štábu v operačnej skupine generála Rydz-Smiglyho. Počas poľsko-sovietskej vojny (1919-1920) pripravoval jednotlivé ofenzívy (napr. Kyjevská operácia). Na konci vojny pracoval ako náčelník štábu 2.armády. Od roku 1921 prednášal na Vysokej škole generálneho štábu. Zároveň zastával do r. 1925 funkciu šéfa III. oddelenia generálneho štábu. O tri roky nato prevzal Úrad vojenskej rady. V januári 1927 povýšil na brigádneho generála. V rokoch 1928-1939 viedol Vysokú vojenskú školu. Vypracoval plány obrany v prípade nemeckého útoku. Po obsadení Československa však pôvodné plány prestali mať význam. 
2. svetová vojna ho zastihla ako divízneho generála veliaceho Armáde Poznaň. Už po prvých dňoch sa súvislý poľský front rozpadol. Kutrzeba sa ocitol v obkľúčení nemeckej 4. armády (gen. Kluge) útočiacej zo severu a 8. armády (gen. Blaskowitz) smerujúcej z juhozápadu. Bitka na rieke Bzure bola rozhodnutá už v úvode. Poľská armáda (jej zvyšky) sa ocitla v absolútnom obkľúčení. Kutrzeba však svojim tvrdošijným odporom pútal na seba časť nemeckých síl, ktoré mohli byť využité inde.
Po obrane Varšavy v 1939 ho zajali nemci a zvyšok vojny bol uväznený vo vojenských táboroch Hohenstein, Koenigstein a Oflag VII-A Murnau.
Zomrel v Londýne 8. januára 1947 po tom, ako prehral boj s rakovinou.
Železničná zastávka

Železničná zastávka je miesto na železničnej trati určené na nastupovanie a vystupovanie cestujúcich, ktoré ale nie je dopravňou, teda železničnou stanicou. Zastávka buď vôbec nemá koľajové rozvetvenie, alebo ho nemá príliš rozsiahle. Zvyčajne zastávka nemá ani výpravnú budovu a dopravnú kanceláriu. Zastávku tvoria predovšetkým nástupišťa, v zastávke býva často aj čakáreň alebo prístrešok. V niektorých zastávkach je aj výdajňa cestovných lístkov.
Pri železničných staniciach a zastávok často býva aj autobusová zastávka nadväzujúcej cestnej dopravy, prípadne možnosť prestupu na iné druhy dopravy.
Priamy vozeň

Priamy vozeň je vozeň osobnej železničnej dopravy, ktorého trasa je odlišná od prvého "kmeňového" vlaku.
Zavedený býva vo vnútroštátnej i medzištátnej preprave na trasách, kde je neefektívne zavedenie celého samostatného vlaku. Spravidla býva vezený na seba nadväzujúcimi vlakmi osobnej dopravy, medzi ktorými býva preradený v určenej nácestnej stanici.
Ghostscript

Ghostscript je súbor programov založených na interpretovaní Adobe Systems' PostScriptu a PDF.
Ghostscript môže byť použitý ako raster image processor (RIP) pre rastrové tlačiarne alebo ako RIP engine pre PostScript a PDF zobrazovače.
Ghostscript môže byť tiež použitý ako file format konvertor, napríklad z PostScriptu do PDF.
Ghostscript je portovaný na mnoho operačných systémov napríklad Unix a Unixu podobné systémy, Mac OS, OpenVMS, Microsoft Windows, OS/2 a AmigaOS.
Takidžiró Óniši

Takidžiro Oniši (* 2. jún 1891 Tamba, prefektúra Hjógo Japonsko - † 16. august 1945 Tokio, Japonsko) bol japonský admirál, veliteľ prvej leteckej flotily Japonského cisárskeho námorného letectva počas druhej svetovej vojny. V septembri 1944 velil tejto flotile na Filipínach. Mal k dispozícii iba 110 lietadiel, ktorými musel čeliť americkému loďstvu, ktoré disponovalo 1500 lietadlami. Preto prišiel s myšlienkou samovražedných náletov tzv. kamikadze. Prvý úspešný nálet viedol poručík Jukio Seki. Po počiatočnom váhaní dal súhlas na túto taktiku i cisár Hirohito. Oniši spáchal seppuku 15. augusta 1945, v deň keď cisár oficiálne vyhlásil japonskú kapituláciu.
Lutna

Lutna je brnkací strunový hudobný nástroj, ktorý sa skladá z krku a rezonančnej skrinky.
Opis.
Lutna má rezonančnú skriňu tvaru polovice dyne s pripojeným krkom, na ktorom je hmatník. V hornej časti krku sú upevnené kolíky na napínanie strún. Druhým koncom sú struny upevnené v strunníku – kobylke nástroja. 
Charakteristickým znakom bola zalomená hlavica na 
krku. Struny sú vedené dvojmo.
História.
Predchodcom lutny bol arabský nástroj úd, ktorý sa v 8. storočí dostal cez dnešné Španielsko do Európy. V 15. až 17. storočí už lutna patrila k najrozšírenejším hudobným nástrojom. Používala sa ako sprievod ku spevu. Väčšie lutny mávali aj sprievodné struny vedené vedľa hmatníka.
Jurij Ivanovič Malenčenko

Jurij Ivanovič Malenčenko (; ; * 22. december 1961, Chruščov, dnes Svitlovodsk) je bývalý ruský kozmonaut.
Životopis.
Malenčenko sa narodil v meste Chruščov (dnes Svitlovodsk) v Kirovogradskej oblasti v Ukrajinskej SSR. Má ukrajinský pôvod. V roku 1983 doštudoval na Charkivskej vojenskej leteckej škole a začal navštevovať Žukovského letecko-inžiniersku akadémiu, ktorú ukončil v roku 1993. Do oddielu kozmonautov bol prijatý v roku 1987.
Lety do vesmíru.
Malenčenko bol naposledy členom Expedície 33 ako prvý letový inžinier na ISS, kde priletel ako veliteľ kozmickej lode Sojuz TMA-05M. 
Svadba vo vesmíre.
Malenčenko sa stal prvým kozmonautom, ktorý mal svadbu počas pobytu vo vesmíre, 10. augusta 2003 sa oženil s Jekaterinou Dmitrievovou, ktorá bola v tom čase v Texase, kým on 320 km nad Novým Zélandom na palube ISS.
Saint-Saëns

Saint-Saëns môže byť:
Tolerančný patent

Tolerančný patent je dokument zo dňa 13. októbra 1781, ktorým cisár Jozef II. vyhlásil obmedzenú náboženskú slobodu a občiansku rovnoprávnosť pre stúpencov evanjelického, augsburského (luteránskeho), reformovaného helvétskeho (kalvínskeho) a pravoslávneho (ortodoxného) vyznania s rímskymi katolíkmi. Dôvodom bola najmä snaha podporiť hospodársky rozvoj krajiny využitím potenciálu aj stúpencov nekatolíckych náboženstiev. Týmto patentom sa prakticky skončila protireformácia v Habsburskej monarchii. 
Stúpenci týchto vyznaní mohli vlastniť majetok, venovať sa remeslám, stať sa občanmi miest, získať akademické hodnosti a zastávať verejné funkcie. Na chrámy týchto vyznaní sa zo začiatku vzťahovali určité obmedzenia ako zákaz vchodov z hlavnej ulice alebo námestia ale tie boli čoskoro zrušené. Avšak katolícke náboženstvo naďalej zostalo jediným verejným a štátnym náboženstvom. 
Táto problematika bola upravená celou sériou patentov a nariadení, ktoré upravovali problematiku tolerancie rozdielne pre rôzne krajiny monarchie. K patentu vznikol aj rad vykonávacích nariadení. Isté výnimky umožňujúce obmedzený výkon nekatolíckeho náboženstva v určitých miestach existovali už predtým (napr. v Sliezsku). Tolerančný patent sa nevzťahoval na Ašsko.
Patent bol platný od 13. a 27. októbra 1781 pre nemecké a české krajiny, od 25. októbra alebo 21. decembra 1781 pre Uhorsko, od 10. novembra 1781 pre Galíciu, od 12. novembra 1781 pre belgické provincie, od 30. mája 1782 pre Lombardsko. Medzi 6. novembrom a 9. decembrom 1781 začal platiť v Tirolsku.
Peggy Whitsonová

Peggy Annette Whitsonová (; * 9. február 1960) je americká biochemická výskumníčka a astronautka NASA. Svoju prvú kozmickú misiu uskutočnila v roku 2002, keď na palube Medzinárodnej vesmírnej stanice pôsobila ako členka piatej základnej posádky. Jej druhá misia odštartovala 10. októbra 2007. Na ISS pôsobila ako veliteľka 16. základnej posádky, čím sa stala prvou ženou, ktorá kedy velila ISS.
Na dvoch misiách vytvorila rekord vo výstupoch do otvoreného vesmíru ženou (celkovo 39 hodín a 44 minút), neskôr tento rekord prekonala Sunita Williamsová.
Po návrate z 288-dňovej misie v septembri 2017 strávila celkovo 665 dní vo vesmíre. Prekonala tak všetky astronautky a aj Američanov celkovo. Drží tiež rekord žien v počte výstupv do vesmíru (10) a je aj najstaršou ženou vo vesmíre.
Kursalon (Piešťany)

Kursalon (známa aj ako Kúpeľná dvorana) je veľká jednoposchodová budova s dvoma átriami v mestskom parku oproti Grandhotelu Royal (dnes "Slovan") v Piešťanoch. Je to kultúrna pamiatka, architektom bol Ignác Alpár. Jednoposchodová budova s dvoma átriami situovaná v mestskom parku. Postavená v roku 1894 podľa plánov budapeštianskeho architekta Ignáca Alpára. Je zároveň najväčšou zachovalou pamiatkou z 19. storočia v Piešťanoch.
O stavbe.
Eklekticky poňatá stavba má štvorcový pôdorys s nádvorím. V kúpeľnej dvorane sa zachovala pozoruhodná štuková výzdoba ktorá má 350 m², a jej výška je 13 m. Nachádzali sa tu reštaurácie, hudobná sieň, kaviareň a na prvom poschodí izby pre hostí.
Využitie dnes.
V budove dnes sídli Balneologické múzeum Imricha Wintera, ktorého prvá expozícia tu bola inštalovaná už v roku 1928. 
Okrem múzea je v budove kultúrne a spoločenské centrum Apolin , reštaurácia a kancelárie niekoľkých firiem.
Literatúra.
Múzeum Tatranského národného parku

Múzeum Tatranského národného parku v Tatranskej Lomnici je kultúrno-vzdelávacím stánkom od roku 1969, teda už viac ako 50 rokov. Popudom na jeho vznik bola kandidatúra Tatier na MS 1970 v klasickom lyžovaní. Informuje návštevníkov o faune a flóre Vysokých Tatier, o ich geológii a geomorfológii. V minulosti však bolo aj sídlom Výskumnej stanice TANAP-u a Správy TANAP-u.
Budova múzea.
Autorom stavby je slovenský architekt z Humenného Pavol Merjavý, pre ktorého je toto dielo jedným z najvýznamnejších. V roku 1971 zaň získal Cenu Dušana Jurkoviča. Múzeum zaraďujeme k stavbám "slovenskej abstrahujúcej moderny". Napriek abstrakcii je vnímateľný vzťah s tatranskou prírodou.
Budova sa nachádza v blízkosti autobusovej stanice, kde v čase svojho vzniku tvorila priestorovú dominantu a na pozadí tatranských štítov dokonale korešponduje s prostredím (v súčasnosti toto jej postavenie degraduje blízky hotel). Hmota budovy pôsobí v celku monumentálnym dojmom, i keď nemožno hovoriť o veľkej stavbe. Môžeme tu pozorovať autorov príklon ku geometrickej schéme. Prvkom, ktorým okamžite upúta pozornosť, je tvarovo jednoduchá, sedlovou strechou zastrešená, trojuholníková hmota elegantne kombinovaná s horizontálnou hmotou zapustenou do prednej štítovej steny zo žulových okruhliakov, ktoré ju štruktúrujú. Objekt tak získava osobitý charakter. Nachádza sa na nej aj plastika akad. sochára Juraja Bartusza. 
Expozičná časť múzea je umiestnená práve v tejto hmote a je veľkoryso koncipovaná, čo umožňuje netradičné inštalovanie expozícií a zachováva si kamenný obklad aj v interiéri, kde je zaujímavo použitá v kombinácii s horizontálnym dreveným latovaním. V horizontálnej časti sa nachádza prednášková sála múzea so zaujímavým podhľadom z konárov a drevených lát. Posledným hmotovým prvkom je administratívna časť. Geometrická schéma sa objavuje aj na dlažbe pred samotným objektom, kde je vytvorená kompozícia z trojuholníkov rôznej farebnosti. V architektúre sú zakomponované aj ďalšie výtvarné diela akad. sochára Arpáda Račka a akad. maliara Jozefa Kornúcika.
Stavba má kombinovaný nosný systém so železobetónovými stĺpmi a prírodným kamenným výplňovým murivom, pričom v expozičnej hale múzea sú použité železobetónové nosníky. Zastrešená je pultovými strechami s falcovanou plechovou krytinou. Vstupná časť je zasklená s akcentovaným kubickým vstupom, ktorý je obložený travertínovými platňami. 
Budova je trojpodlažná s jedným podzemným podlažím, výstavná hala je otvorený priestor na výšku troch podlaží. Dispozičné usporiadanie je veľmi prehľadné a jednoduché. Zo vstupných priestorov sa dostávame do foyeru s recepciou. Na foyer je napojená expozičná hala múzea, kde je schodisko vedúce na galériu s ďalšími exponátmi. Administratívne priestory s kanceláriami a prednáškovou sálou pre 120 osôb sú taktiež prístupné z foyeru. Schodiskami je prístupné podzemné podlažie s depozitom, skladmi a kotolňou a druhé nadzemné podlažie kancelárií.
Usmerňovač

Usmerňovač môže byť:
Daniel Michio Tani

Daniel Michio Tani (* 1. február 1961, Ridley Park, Pensylvánia) je americký inžinier a astronaut NASA. Ako svoje domovské mesto uvádza Lombard. Je ženatý s Jane Eganovou z írskeho Corku.
Bitka na Bielej hore

Bitka na Bielej hore bola bitka 8. novembra 1620 medzi českými stavmi a katolíckou ligou v rámci českého stavovského povstania a tridsaťročnej vojny neďaleko Prahy. České vojsko v nej po krátkom boji podľahlo. Bitka trvala asi hodinu: pri skusmom útoku cisárskych vojsk sa povstalecké vojsko rozpadlo a rozutekalo. Český kráľ Fridrich Falcký deň po bitke opustil Prahu a utiekol zo zeme. Dôsledkom bola značná strata samostatnosti českých krajín až do roku 1918.
Vojsko českých protestantských stavov a ich spojencov na jeseň ustúpilo z Rakúska pred ofenzívou habsburských a ligistických vojsk. Pri Prahe sa tieto vojská zastavili a rozhodli sa postaviť nepriateľovi. Situácia v stavovskom vojsku však nebola ideálna. Jednotkám chýbali skúsení velitelia. Morálka žoldnierov, ktorí tvorili jadro armády a po chvatnom ústupe z Rakúska, keď mnohí nedostali vyplatený žold, bola na nízkej úrovni. Aj preto asi 5 000 stavovských žoldnierov na bojisko nedorazilo a bitku strávilo za bránami mesta, mnohí v pražských krčmách. Stavovskému vojsku o sile asi 21 000 velil Kristián I. Anhaltský.
Stavy sledujúce postup ligistických a cisárskych vojsk sa rozhodli postaviť na odpor pri západných hradbách Prahy, na vrchu Bílá hora. Ich vojsko bolo otočené čelom na severozápad, pričom svoje pravé krídlo opieralo o steny zverníka letohrádku Hvězda. Ľavé krídlo bolo posilnené delostrelectvom.
Ligistické a habsburské vojská sa priblížili k Prahe večer 7. novembra, v tej dobe už vojská stavov pripravovali obranu. Veliteľom asi 26 000 vojakov bol Charles de Buquoy. Veliteľ katolíckeho vojska v tej dobe vedel, že vojsko jeho nepriateľa sa zmieta v problémoch a vodca povstalcov Fridrich Falcký sa dostáva do politickej izolácie a jeho moc klesá. Aj preto de Buquoy aj von Tilly zvažovali, či nebude vhodnejšie stretnúť sa s nepriateľom až na jar.
Ráno 8. novembra 1620 stáli už vojská stavov pripravené na návrší Bielej hory a sledovali, ako sa zoskupujú ich nepriatelia. Maxmilián Bavorský, veliteľ ligistických vojsk navrhol na porade skusmo zaútočiť na stavovské ľavé krídlo. Dlhé váhanie katolíckych vojsk malo za následok, že Fridrich Falcký dokonca odišiel z bojiska na obed s anglickým veľvyslancom. Očakával totiž, že nepriateľ nebude riskovať útok na jeho výhodné postavenie a odtiahne. Okolo obeda však časť katolíckych vojsk zaútočila. Krátky boj trvajúci asi hodinu mal za následok lavínovitý ústup celého ľavého krídla stavov. Vojsko stavov sa tak rozpadlo a ustúpilo v zmätku do Prahy.
Hladký priebeh bitky zaskočil obe strany. Habsburské a ligistické vojsko si napriek víťazstvu nedovolilo vstúpiť do Prahy.
Spoločensky zodpovedné podnikanie

Spoločensky zodpovedné podnikanie je koncept, v rámci ktorého sa podniky či organizácie snažia integrovať do svojich aktivít spoločenský záujem, pričom vychádzajú zo svojho vplyvu, ktorí majú na zainteresované subjekty (stakeholders). Medzi zainteresované subjekty patria zákazníci, zamestnanci, akcionári, subdodávatelia, miestna komunita, čiže všetci, ktorých sa aktivity danej spoločnosti akýmkoľvek spôsobom dotýkajú. Spoločenská zodpovednosť presahuje povinný legislatívny rámec a vzniká na dobrovoľnej báze. Výsledkom je zvýšenie kvality života zamestnancov, ich rodín ako aj miestnej komunity a spoločnosti v širšom meradle.
Právna legislatíva na Slovensku.
Slovenský právny systém v súčasnosti nerozlišuje pojem spoločensky zodpovedný podnik alebo benefičný podnik. S rastúcim morálnym aspektom nákupu to dáva priestor podnikom na greenwashing spotrebiteľa.
Slovensko preberá politiky a iniciatívy sociálnej a environmentálnej politiky podnikov od Európskej únie.
Greenwashing je termín anglického pôvodu zložený z termínu green (zelený, prenesene ekologický) a whitewashing (zastieranie či ospravedlňovanie nepriaznivých faktov za účelom zlepšenia verejnej mienky o sebe alebo téme. Oxfordský slovník definuje greenwashing ako dezinformáciu šírenú organizáciou za účelom prezentovať o sebe environmentálne zodpovedný verejný obraz.
Rozoznávanie spoločensky zodpovedných podnikov na Slovensku.
Na rozlišovanie skutočne spoločensky zodpovedných podnikov sú preto slovenskí spotrebitelia odkázaní na dôveryhodné externé spoločnosti, udeľujúce certifikáty za spoločensky zodpovednú podnikateľskú činnosť a misiu podniku.
Externé typy certifikácií spoločensky zodpovedného podnikania:
Derivát (chémia)

Derivát alebo odvodená zlúčenina je zlúčenina, ktorá vznikla odvodením od inej zlúčniny, napríklad halogénderivát je zlúčenina halogénu a uhľovodíka.
Sojuz 17

Sojuz 17 () bol sovietsky pilotovaný kozmický let v rámci programu Sojuz. Vyniesol kozmonautov Georgija Grečka a Alexeja Gubareva na kozmickú stanicu Saľut 4 na dlhotrvajúci pobyt. 
Hlavné údaje o misii.
Pri vstupe do novej stanice našli vtipnú poznámku od jej staviteľov, ktorá hovorila: "Utrite si nohy!". Keď sa Sojuz 17 pripojil, stanica bola na neobyčajne vysokej kruhovej dráhe vo výške 350 km. Astrofyzika bola hlavnou súčasťou ich misie (z toho dôvodu bola taká veľká výška). Posádka objavila, že hlavné zrkadlo solárneho ďalekohľadu bolo zničené kvôli priamemu vystaveniu slnečnému žiareniu, keď zlyhal navádzací systém. Obnovili kryt zrkadla a napravili navádzanie ďalekohľadu pomocou stetoskopu, stopiek a signálov, ktoré vydávalo zrkadlo v jeho kryte. Experimenty uskutočnené na stanici boli väčšinou astronomického charakteru, ako pozorovania Slnka, Zeme a planét.
Ivona Kollárová

Doc. Mgr. Ivona Kollárová, PhD. (1971, Nitra), historik, vysokoškolský pedagóg, súdny znalec v odvetví Starožitnosti - Historické písomnosti
Dielo.
2013.
Flygility

Flygility je kynologický šport, ktorý je kombináciou flyballu a agility. Je to vlastne flyball, ale s tým rozdielom, že pes neskáče iba cez štyri rovnaké prekážky, ale musí prekonať aj prekážky, ktoré sa vyskytujú v agility. Tento šport môžu vykonávať rôzne plemená psov, rôzneho veku. Súťažia medzi sebou tímy (ako vo flyballu) na dvoch dráhach. Dráha pozostáva z prekážok (nie vždy sú všetky prekážky využívané) ako - fly box, skokové prekážky, kruh, ďaleký skok, šikmá stena (áčko), slalom, pevný tunel, atď.. 
Tímy.
Existujú rôzne možnosti ako zostaviť tím, podľa počtu dvojíc (človek a pes):
Pred štartom musí byť načrtnuté rozostavenie a musí byť k dispozícii účastníkom. Po rozostavaní dráhy si môže každý psovod a každý pes vyskúšať dráhu mimo súťaž.
Štart.
Na začiatku dráhy sa pripraví 1 pes z každého družstva, pričom dráhy a tými sú dve.
Rozhodca vydá povel a pes vybieha na trať. Prekoná všetky prekážky, vystrelí si loptičku a s úlovkom v papuli beží späť, opäť cez prekážky. Keď je v kontakte časťou svojho tela za štartovou / cieľovou čiarou (vo vzduchu, či na zemi) pustí loptičku za čiaru a v tom momente vybehne ďalší pes z jeho družstva. Ktoré družstvo má loptičky skôr, víťazí.
Zdroj.
Tento článok je kombináciou prekladu z Wellington Hurricanines
Derivát

Derivát môže byť:
Salmiak

Salmiak je minerál kryštalizujúci v kubickej sústave, chemicky chlorid amónny - NH4Cl.
Charakteristika.
Salmiak, keďže je rozpustný vo vode, tak sa v kryštalickej forme vyskytuje zriedkavejšie, často sa sa v prírode nachádza v podobe nátekov, povlakov a kvapľov. Je to priehľadný minerál bielej farby so skleným leskom.
Vznik.
Salmiak sa často vyskytuje v blízkosti aktívnych sopiek, kde sa zráža zo sopečných plynov, unikajúcich z fumarol. Iný, pomerne častý výskyt salmiaku je v uhoľných slojoch a haldách.
Kynologický šport

Kynologický šport alebo psí šport je šport so psom. Pomocou nich môže majiteľ so psom precvičovať napr. šikovnosť, obratnosť, atď. Psy berú tieto športy ako zábavu, ale aj ako možnosť predviesť sa. Niektorí ľudia sa venujú týmto športom aj profesionálne, na rôznych medzinárodných súťažiach si porovnávajú schopnosti svojich zverencov, ale taktiež aj svoje trénerské schopnosti.
Medzi kynologické športy patrí:
Jednofarebnosť

Jednofarebnosť alebo monochromatickosť je
Tlač

Tlač môže byť:
Bezpečnostná rada Slovenskej republiky

Bezpečnostná rada Slovenskej republiky (skratka BR SR) je stály poradný orgán vlády SR zriadený čl. 8 ústavného zákona Národnej rady SR č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, ktorý je určený na koordináciu a riadenie činností v oblasti zabezpečovania bezpečnosti štátu. Nahradil Radu obrany štátu, ktorá bola ustanovená na základe ústavného zákona Federálneho zhromaždenia Československej socialistickej republiky č. 10/1969 Zb. o Rade obrany štátu, ktorý ostal v účinnosti do 30. apríla 2002.
Okrem BR SR sa zriaďujú aj bezpečnostné rady jednotlivých krajov a okresov.
Štruktúra a organizácia.
Personálne zloženie.
BR SR má deväť členov, pričom jej predsedom je predseda vlády SR, podpredsedom podpredseda vlády SR poverený predsedom BR SR a ďalšími členmi sú minister obrany SR, minister vnútra SR, minister financií SR a minister zahraničných vecí a európskych záležitostí SR. Ďalších členov Bezpečnostnej rady vymenúva a odvoláva prezident SR na návrh predsedu vlády SR (najneskôr do 48 hodín). Členovia BR SR sú pri výkone funkcie nezastupiteľní.
Organizačná štruktúra.
BR SR na prípravu a plnenie svojich úloh zriaďuje najmä tieto výbory:
Úlohy spojené s činnosťou BR SR zabezpečuje kancelária, ktorá je súčasťou organizačnej štruktúry Úradu vlády Slovenskej republiky, pričom riaditeľa kancelárie vymenúva a odvoláva predseda BR SR.
Zásady činnosti.
Štatút BR SR, úlohy jej kancelárie a rokovacie poriadky výborov schvaľuje vláda SR. BR SR rozhoduje v zbore, pričom na prijatie uznesenia je potrebný súhlas nadpolovičnej väčšiny všetkých jej členov.
Ak vláda SR opätovne začne vykonávať svoju činnosť, na prvej schôdzi po obnovení činnosti schváli alebo zruší uznesenie BR SR. Ak vláda uznesenie neschváli alebo ak zruší uznesenie prijaté BR SR, takéto uznesenie stráca platnosť.
Právomoci prezidenta SR.
Prezident SR má vo vzťahu k BR SR právo:
Činnosť v čase mieru.
V mieri sa podieľa na vytváraní a realizácii bezpečnostného systému SR, plnení medzinárodných záväzkov v oblasti bezpečnosti, vyhodnocuje bezpečnostnú situáciu na Slovensku a vo svete; pripravuje pre vládu SR návrhy opatrení na zachovávanie bezpečnosti SR, na predchádzanie krízovým situáciám, ako aj návrhy na riešenie vzniknutej krízovej situácie.
Činnosť v čase vojny, vojnového stavu alebo výnimočného stavu.
Ak je v čase vojny, vojnového stavu alebo výnimočného stavu znemožnená činnosť vlády SR, vykonáva jej ústavné právomoci až do obnovenia činnosti BR SR s výnimkou rozhodovania o programe vlády a jeho plnení, o požiadaní o vyslovenie dôvery a o udelení amnestie vo veciach priestupkov.
Svätá zvrhlosť

Svätá zvrhlosť je prvý oficiálny album slovenskej thrash metalovej skupiny Majster Kat, ktorý v októbri 2007 vydalo hudobné vydavateľstvo Panda Music.
Informácie o albume.
Album "Svätá zvrhlosť" je debutom skupiny Majster Kat. Je zbierkou typických thrash metalových skladieb. Obsahuje dvanásť piesní naspievaných v slovenskom jazyku, ktoré sa, ako už samotný názov albumu napovedá, tematicky zameriavajú najmä na absurditu inkvizičného obdobia a neľudskosť vojnových konfliktov.
Album je zaujímavý svojou rôznorodosťou. Striedajú sa v ňom rýchle thrashové skladby s množstvom melodických pasáží s atmosférickou inštrumentálnou hudbou skladieb, v ktorých je využitý zvuk akustických gitár. Bol nahrávaný štúdiu "Midnight Scream", vo Veľkých Stracinách (okr. Veľký Krtíš) v máji 2007. Koncom októbra 2007 ho vydalo české hudobné vydavateľstvo Panda Music. Edícia obsahuje lisované CD, s farebným bookletom s fotkami a textami. Celkový čas nahrávok je približne 55 minút.
V časopise Rock Planet sa album "Svätá zvrhlosť" umiestnil na 5.mieste v ankete o najlepší slovenský a český album roku 2007.
MSS

MSS môže byť skratka:
Slnečná granulácia

Slnečná granulácia alebo len granulácia je zrnitosť slnečnej fotosféry spôsobená vrcholkami konvektívnych prúdov – granulami. Granuly sú bubliny horúceho, čiastočne ionizovaného plynu, ktoré sú vztlakovou silou vynášané k viditeľnému povrchu Slnka. Pokračovaním granúl sú chromosférické útvary nazývané spikuly.
Veľkosť granúl je okolo (750 až ), pri pohľade zo Zeme sa nám javia ako útvary s uhlovou veľkosťou 1" až 2". Majú nepravidelný, často mnohouholníkový tvar. Vzdialenosť medzi okrajmi granúl sa pohybuje okolo . Keďže je ich teplota priemerne o 200 stupňov vyššia ako teplota okolitej fotosféry, pozorujeme ich ako jasnejšie útvary na pozadí tmavšieho intergranulárneho priestoru. Slnečná granulácia má turbulentný charakter. Pohyb granúl je ovplyvňovaný pohybmi väčších celkov, "mesogranúl" a "supergranúl". Počet granúl rýchlo vzrastá so zmenšujúcou sa veľkosťou. V miestach s magnetickým poľom je veľkých granúl menej a pohyby v granulácii sú iné ako v pokojných oblastiach. Životnosť granúl je okolo 8 až 20 minút.
Pohyb granúl.
Granuly začínajú na dne konvektívnej zóny, vystupujú až na dno fotosféry, kde začínajú expandovať, vyžiaria svoju energiu a vychladnú. Po vyžiarení sú granuly tmavé a rýchlo klesajú na dno konvektívnej zóny. Tam sa zahrejú a začnú opäť stúpať hore. Rýchlosť výstupných prúdov je okolo 5 až /s. Niektoré granuly sa prudko rozpínajú a utvoria prstenec, ktorý sa do 10 minút rozpadne. Takéto granuly sa nazývajú "explodujúce granuly".
Supergranuly.
Dopplerovské merania rýchlosti na viditeľnom povrchu Slnka ukázali oveľa väčšie štruktúry ako bežné granuly – supergranuly. Priemer supergranúl je 30-tisíc až 35-tisíc kilometrov a ich životnosť je až niekoľko dní. Pôvod majú hlboko v konvektívnej zóne Slnka. V supergranule tečie plazma horizontálne z jej stredu smerom k okraju a z okraja klesá ochladená na dno konvektívnej zóny. V miestach, kde sa stretávajú okraje troch supergranúl sa často objavujú skupiny slnečných škvŕn. Medzi supergranulami je zvýšená koncentrácia magnetického poľa, ktorá vytvára obrazec nazývaný "chromosférická sieť".
Referencie.
Slnečná granulácia – suh.sk
Jozef Horák

Jozef Horák, pseudonymy Ivan Mráz, Ján Adam, Ján Adamov, Jožo H. Tepliansky (* 30. január 1907, Banská Štiavnica-Štefultov, Slovensko – † 11. jún 1974, Prešov, Slovensko) bol slovenský prozaik, dramatik, básnik, redaktor, literárny teoretik, zostavovateľ čítaniek a učebníc, autor literatúry pre deti a mládež, kultúrny a osvetový pracovník.
Životopis.
Narodil sa v rodine baníka Jána Horáka a jeho manželky Kataríny ako jedno z ich štyroch detí. Jeho otec zomrel v roku 1914 v 1. svetovej vojne a o rodinu sa starala len matka, ktorá zomrela v roku 1923. Študoval na gymnáziu v Banskej Štiavnici, neskôr v učiteľskom ústave. Pôsobil ako učiteľ v Teplej, v rokoch 1946 – 1948 pôsobil ako ľudovýchovný referent v Matici slovenskej v Martine, kde bol tiež redaktorom detského časopisu Slniečko a redigoval edície Most a Kvety. Po odchode z Matice slovenskej pôsobil od roku 1953 ako riaditeľ na škole v Svätom Antone, neskôr v Podsitnianskej a v rokoch 1964 – 1967 v Banskej Štiavnici. Zomrel 11. júna 1974 v Prešove, no pochovaný je v Banskej Štiavnici.
Tvorba.
Jeho beletristické diela čerpali z banskoštiavnického prostredia, odkiaľ pochádzal. Napísal takmer štyri desiatky knižiek. Debutoval v roku 1927 básňou "Ecce!" v regionálnom periodiku Hlasy spod Sitna, zbierkou povestí "Sitniansky vartár".
Preťahovanie lanom (kynológia)

Preťahovanie lanom v kynológii je šport, kedy sa dva psi preťahujú o hrubé lano (aby sa dalo dobre držať v zuboch). Lano býva dlhé cca 1m. Každý pes je priputaný aby sa súperi v bojovej nálade navzájom nenapadli. Prehráva ten, kto sa prvý vzdá a opustí bojisko. Je to zaujímavé, divácky atraktívne predstavenie.
Hang time

Hang time je kynologický šport. Ide o výdrž na zavesenej návnade. Návnada je umiestnená v základnej výške cca. 1,5 metra. Potom čo sa pes zachytí na návnade začne sa merať, ako dlho sa na návnade udrží. Často to bývajú rekordné časy. Tento šport je podobný high jumpu, ale pri hang time ide o čas, nie o výšku skoku.
Vysoký výskok

Vysoký výskok nazývaný aj High jump je kynologický šport. Vo vysokom skoku ide o čo najvyšší výskok na zavesenú návnadu. Vyhráva pes, ktorý vyskočí najvyššie, zachytí návnadu a udrží sa na nej najmenej 5 sekúnd. V tomto športe je riziko vážnejších zranení (hlavne u jednotlivcov s horšou priestorovou orientáciou) a preto treba dbať na bezpečnosť.
Mondioring

Mondioring je kynologický výcvik psa v súlade s medzinárodným skúšobným postup (Mondio – Ring).
Výcvik na základe tohoto postupu sa svojím charakterom približuje k športovému výcviku. Hlavnou časťou je výcvik základov poslušnosti (čo je rovnaké ako u iných výcvikov), ale významnou a nezvyčajnou časťou sú cviky obrany, ktoré sú divácky veľmi atraktívne. Pri nich sa musí postaviť pes proti figurantovi, zadržať ho, pričom pri zadržaní musí prekonať niekoľko komplikovaných prekážok.
Triatlon (kynológia)

V kynologických športoch ide o prekonanie niekoľkokilometrovej dráhy psom spolu s psovodom (plávaním, behom a na bicykli). Súťaže sú rozdelené na kategórie, napríklad podľa veľkosti, či veku psa. Vyhodnocuje sa čas potrebný na prekonanie dráhy.
Agility cross

V agility cross ide o tímové prekonávanie prekážok na označených dráhach v prírodných terénoch (park, les, lúka, atď.). Prekážky môžu byť umelé, alebo tiež z prírodného materiálu. Najčastejšie bývajú rozostavené na štyroch úsekoch, pričom každý úsek má vlastného rozhodcu. Pravidlá tohto športu sa vo väčšej miere podobajú pravidlám agility.
Rollpulka

Rollpulka je kynologický šport veľmi podobný pulke, až na to že pulku (sánky člnkovitého tvaru) nahradil dvojkolesový vozík. Pes v primeranom postroji ťahá vozík, pričom je prenasledovaný psovodom (beh, na bicykli, atď.). Psovod zo začiatku len psa nasleduje, no neskôr sa pomocou lana pripojí za vozík. Rollpulka je dnes už málo využívaná, len ako tréning, alebo pri turistike, no málokedy na súťažiach (nahradila ju pulka).
Tuarangisaurus

Tuarangisaurus je vyhynutý rod plesiosaurov z čeľade Elasmosauridae ktorý žil v spodnej kriede na území Nového Zélandu. Zahŕňa 1 druh, "Tuarangisaurus keyesi" (Wiffen &amp; Moisley, 1986).
Bol opísaný na základe lebky, niekoľkých stavcov a niekoľkých kostí mladých jedincov. Mal podľa odhadov dĺžku 8 metrov a živil sa rybami.
Meno "Tuarangisaurus" je zložené z 2 slov: Maorijského slova "tuarangi", čo znamená "dávny" a gréckeho slova "sauros", čiže "jašter". V preklade znamená toto meno "dávny jašter".
Erb Banskej Štiavnice

Erb Banskej Štiavnice je po Ostrihomskej pečati druhý najstarší erb v Uhorsku, aj vo svete. Na erbe je znázornené mestské opevnenie zakončené cimburím, v strede s vysokou gotickou vežou a bránou. V ľavom hornom rohu je čakan, v pravom hornom rohu sa nachádza motyka, v dolnej tretine môžeme vidieť dve kladivká, z čoho jedno je bez rukoväte. Z výzoru erbu môžeme uhádnuť, že zobrazuje baníctvo.
Erb Banskej Štiavnice bol vyhotovený o niekoľko storočí skôr ako erb Bratislavy. Pre včasné používanie erbu, ktorý bol vyhotovený v trinástom storočí, bola vydaná erbová listina až oveľa neskôr, v roku 1496 Vladislavom II., čím Banskej Štiavnici dovolil používať červený vosk.
Zoznam jazykov

Zoznam jazykov nachádzajúcich sa v ISO 639-1 (uvedený je neoficiálny preklad do slovenčiny; štandard neobsahuje všetky známe jazyky sveta):
Totálne divadlo (divadlo)

Totálne divadlo je simultánne využitie rozličných divadelných prostriedkov (napr. textu, hudby, hereckého prejavu, réžie, tanca). Slovo pochádza z latinčiny, a znamená celok, „celý“. Vo Wagnerovej myšlienke pokračoval na prelome storočia E. Gordon Craig. V praxi sa to vyvíjalo v Nemecku v divadle Maxa Reinhardta a v epickom divadle Erwina Piscatora. S novými variantmi sa pokúšalo hnutie Bauhausu, v prvom rade v scéne, v divadelnom a javiskovom technike s využitím variabilných možností divadelnej architektúry. Najskôr to bol triadický balet – pohyb herca v abstraktom kubickom prostredí, experimenty pokračovali v mechanicko balete – s pohybom mechanických konštrukcií v mechanickej scéne s koľajnicami, točňami a povestnými mechanickými bábkami s vysoko abstrahovaným telom. Najďalej zašli kinetické a svetelné partitúry Moholy-Nagya. 
Nazval ich excentrická mechanika, v ktorej do totálneho divadla vstupuje pohyb, zvuk, svetlá a farebné reflektory, filmové projekcie, vône, pachy… Spoločným estetickým kritériom je krása funkčnej konštrukcie. 
V roku 1968 vytvoil Alfred Radok v spolupraci s vytvarnikom Josefom Svobodom, v ramci Svetovej vystavy v Bruxeli, novu podobu "totalneho divadla" : 
Je to až taký návrat k molierovskému typu divadla, kde sú zmazané rozdiely medzi jednotlivými divadelnými žánrami – činohry, opery, tanca, spevu, vizuálnych vecí. Ale nespája sa formou muzikálu. Herec chvíľu hrá, potom tancuje, potom tanečník rozpráva, všetci robia všetko, a nevedno či je to opera, alebo balet alebo činohra.
Pokusy o totálne divadlo na Slovensku.
Divadelné predstavenie Labuťko
Nové predstavenie Štúdia L+S Labuťko zmazáva hranice medzi tancom, spevom a činohrou, je pokusom o totálne divadlo. 
Je to multižánrový projekt – tanečno/činoherno/hudobného predstavenia. Vzniká s odkazom na jedno z najznámejších a zároveň najkrajších diel klasiky svetového baletu autora P.I.Čajkovského. Táto skvelá a vždy aktuálna predloha však v tomto prípade slúži "len" ako akési pozadie. 
Dej: Prebieha jedna z repríz Labutieho jazera a očami zostarnutého tanečného sólistu dívame sa na mladú nastupujúcu hviezdu, očarujúcu labuť zo všetkou jej nevinnosťou a talentovanou genialitou. Je to interpretácie klasickej látky, pripravovanej v spojení činohry (Geišberg, Pocisková) tanca a spevu.
Ide o totálne divadlo so snahou o čistý emocionálny zážitok, v štylizovanej forme, kde splynú v jedno autentický pocit, jednoduché gestop a tragikomický tón v príbehu starnúceho tanečníka v kontraste so silou tvorivej energie mladosti.
Preťahovanie lanom

Preťahovanie lanom je šport, pri ktorom sa dva tímy snažia ťahať za lano opačnými smermi a prekonať silou súperiaci tím.
Preťahovanie lanom bolo súčasťou olympijských hier v rokoch 19001920. Športové tímy zastrešuje Medzinárodná federácia preťahovania lanom ("Tug of War International Federation", TWIF), ktorej členmi sú národné združenia z 55 krajín sveta.
V súčasnosti je členom SportAccord (býv. GAISF - Generálna asociácia medzinárodných športových federácií) a taktiež IWGA (Medzinárodná asociácia svetových hier). Preťahovanie lanom je jedným z mála športov, ktoré boli na doposiaľ všetkých Svetových hrách (19812009).
Multifunkčné zariadenie (počítač)

Multifunkčné zariadenie alebo multifunkčná tlačiareň alebo zariadenie/tlačiareň typu All-In-One alebo zariadenie/tlačiareň typu všetko-v-jednom (po anglicky "multifunction printer/product/peripheral/device (MFP, MFD), multifunctional, all-in-one (AiO), mopier") je počítačová tlačiareň kombinovaná (minimálne) s plošným skenerom. Dôvodom a obľúbenosťou tejto kombinácie je možnosť používať zariadenie ako kopírovací stroj, bez nutnosti použitia počítača. Multifunkčné zariadenie je najčastejšie kombinované s atramentovou tlačiarňou, ale vyrábajú sa aj kombinácie s laserovou tlačiarňou.
Konštrukcia.
Technicky ide o klasické počítačové tlačiarne vnútorne prepojené so skenerom a vybavené bufferom (pamäťovým ukladacím priestorom) s príslušným ovládacím firmvérom. Kopírovanie je vlastne zoskenovanie predlohy do buffera a jej vytlačením na tlačiarni. Niektoré lacné zariadenia nemajú vlastný buffer, ale ako buffer používajú propojený počítač, čím sa výhoda takéhoto usporiadania stráca.
Zariadenie samozejme umožňuje aj skenovanie do počítača a tlač z počítača. Niektoré zariadenia sú doplnené o fax - umožňuje odoslať fax z počítača, ale aj priamo (bez použitia počítača) alebo prídavnú čítačku pamäťových kariet. Čítačka umožní vytlačenie obrázkov z karty bez použitia počítača, alebo ich načítanie do počítača. Takéto zariadenia sú obvykle doplnené o prehľadový LCD displej umožňujúci prezrieť si obrázky z pamäťovej karty pred tlačou. Ku výbave takýchto tlačiarní patrí aj port Pictbridge, umožňujúci priame pripojenie digitálneho fotoaparátu (ak disponuje touto funkciou) a tlač obrázkov z fotoaparátu bez nutnosti pripojenia počítača.
Použitie.
Multifunkčné zariadenie je určené hlavne ako počítačová periféria do kancelárie. Zjednodušuje ovládanie a združením viacerých zariadení (kopírka, fax) do jedného šetrí priestor i čas. Zjednodušené je aj pripojenie k počítaču, keďže na pripojenie mu stačí jeden kábel. Vo firmách sa používa hlavne multifunkčné zariadenie s laserovou tlačou, ktorá je pre použitie v kancelárii vhodnejšia (nižšie nákady na stranu, lepšia kvalita, stálosť tlače). V posledných rokoch stúpa záujem aj z radov domácich používateľov, keďže cena zariadenia je porovnateľné s cenou obyčajnej tlačiarne, pričom ponúka viac funkcií. Domáci zákazníci preferujú atramentovú tlač, ktorá umožňuje aj farebnú tlač fotografií.
Výrobcovia.
Príklady výrobcov tlačiarní, ktorí vo svojom sortimente majú aj multifukčné zariadenia: Brother, Canon, Dell, Epson, Hewlett Packard, Konica Minolta, Kyocera, Lexmark, Okidata, Olivetti, Ricoh, Samsung, Sharp, Toshiba a Xerox.
Atbaš

Atbaš je veľmi jednoduchá substitučná šifra, ktorú vynašli a používali hebrejci. Názov tejto šifry je odvodený od prvého písmena hebrejskej abecedy "alef" a posledného písmena "tav", druhého písmena abecedy "bet" a predposledného písmena "šin" atď. Algoritmus šifry je založený na spočítaní vzdialenosti písmena otvoreného textu od začiatku abecedy a nahradení písmena rovnakej vziadelonosti od konca abecedy.
Prevodová tabuľka pre medzinárodnú abecedu.
Pre slovenskú abecedu:
Často sa dokonca používa skrátený typ prevodovej tabuľky:
Príklad k šifre:
Otvorený text: "Wikipedia"
Zašifrovaný text: "Drprkvwrz"
Substitúcia (kryptografia)

Substitúcia je spôsob šifrovania správy, kedy dochádza k zámene znaku abecedy otvoreného textu za znak zašifrovanej abecedy. Takéto šifry sa nazývajú substitučné šifry. Pri danej substitúcií sa môže využívať jedna šifrová abeceda, alebo ich môže byť aj viacero. Medzi najjednoduchšie substitučné šifry patrí napríklad Caesarova šifra.
Substitučné šifry sa rozdeľujú na:
Albam

Albam je jednoduchý substitučný systém šifrovania, ktorý objavili a používali hebrejci (bol použitý v Biblii). Spočíva v tom, že abeceda sa rozdelila na dve polovice, kde prvé písmeno prvej polovice abecedy sa nahradilo prvým písmenom druhej polovice abecedy. Názov šifry Albam je odvodený podľa systému zašifrovania, ktorý vznikol postupným spojením prvého písmena hebrejskej abecedy "alef" a prvého písmena druhej polovice hebrejskej abecedy "lamed", druhého písmena prvej polovice abecedy "bet" a druhého písmena druhej polovice hebrejským písmenom "mem" atď.
Prevodová tabuľka.
Pre medzinárodnú abecedu:
Prevodová tabuľka sa môže zapísať aj v skrátenom tvare:
Príklad použitia šifry Albam:
Otvorený text: "Wikipedia"
Zašifrovaný text: "Jvxvcrqvn"
Totálne divadlo

Totálne divadlo môže byť:
Rozlišovacia schopnosť

Rozlišovacia schopnosť alebo nepresne rozlíšenie môže byť:
Multifunkčné zariadenie

Multifunkčné zariadenie môže byť:
Výstavba Medzinárodnej vesmírnej stanice

V článku je uvedená časová os výstavby Medzinárodnej vesmírne stanice (ISS). Hrubo zvýraznené časti sa nachádzajú na obežnej dráhe a sú už súčasťou stanice. Stav z mája 2022.
Transpozícia

Transpozícia môže byť
Zagrepčanka

Zagrepčanka je druhá najvyššia výšková budova v Záhrebe. Nachádza sa na križovatke ulíc Savska a Vukovarska.
S anténou má výšku 94,6 m a má 26 poschodí v centrálnom krídle, v západnom 21 a vo východnom 19. Na streche má anténu, s ktorou je velková výška až 109 metrov. V podzemí sú dve podlažia slúžiace hlavne ako podzemné parkovisko. Súčasťou komplexu sú ešte ďalšie tri budovy, fontána a umelecká skulptúra.
Budova bola dokončená v roku 1976, na jej stvárnení sa podieľali architekti Slavko Jelinek a Berrislav Vinkovič. Tí sa inšpirovali mrakodrapom Thyssenhaus v Düsseldorfe z roku 1960. Obklad Zagrepčanky z vonkajšej strany tvoria mramorové bloky, ktoré sa asi 10 rokov po dokončení ukázali ako problematické, niektoré z nich začali opadávať. Dôvodom bol materiál nízkej kvality, preto bola potrebná rekonštrukcia, tá však vzhľadom na komplikované udalosti v 90. rokoch prebehla až na začiatku 21. storočia. Dovtedy bolo potrebné vybudovať pred budovou provizórny drevený tunel, aby bola zaistená bezpečnosť pracujúcich v budove. Najprv bolo zrenovované západné krídlo, ďalšie majú nasledovať.
V roku 2006 vo výške predbehla Zagrepčanku budova Eurotower, ktorá je vysoká 97,8 m.
Cibona

Cibona alebo Cibona Tower je výšková budova v chorvátskom meste Záhreb na adrese Trg Dražena Petrovića 3 pri spojnici ulíc Savska a Kranjčevićeva. Má 25 poschodí a výšku 92 m, s anténou 105 m.
Bola postavená v roku 1987 kvôli univerziáde, ktorá sa vtedy konala. Navrhol ju architekt Marijan Hržić.
Canon BP-511A

Canon BP-511A Li-ion batéria pre digitálne fotoaparáty a kamery tohto výrobcu. Je to nástupca modelu Canon BP-511. Parametre novšieho modelu sú 7,4V a kapacita 1390mAh, a podobne ako predchodca s kapacitou 1100mAh, používa sa vo vyšších modeloch fotoaparátov, ako napriklad nový Canon EOS 40D, ale tiež v sérii PowerShot G a Pro. Pozri Zoznam produktov Canon.
Kompatibilné modely: EOS 20D, EOS 20Da, EOS 30D, EOS 40D, EOS 5D, EOS D30, EOS D60, EOS Digital Rebel, Optura Xi, PowerShot G1, PowerShot G2, PowerShot G3, PowerShot G5, PowerShot G6, PowerShot Pro1, PowerShot Pro70
UCEU

UCEU alebo UCUE ("Union of Capitals of the European Union" alebo "Union des Capitales de l'Union Européenne") je medzinárodná organizácia, ktorá združuje hlavné mestá krajín Európskej únie. V súčasnosti má 27 členov.
Valencia CF

Valencia FC je španielsky profesionálny futbalový klub sídliaci v treťom najväčšom meste Španielska, Valencia.
Do zbierky trofejí klubu patrí šesť pohárov pre víťaza La ligy, takisto šesťkrát Copa del Rey, tri trofeje Pohára UEFA, jedna trofej Pohára víťazov pohárov (PVP) a dva Európske Superpoháre. V sezóne 2000/2001 si zahrala v pamätnom finále proti nemeckému Bayernu Mníchov, kde sa na štadióne v Miláne nedokázali strelecky presadiť ani jedni hráči mužstva z Valencie či Mníchova. Na penalty prehrali 5:4. Rok predtým sa hralo finále v Paríži. Stade de France bol svedkom ako sa rodilo poľahky hladké víťazstvo Realu Madrid 3:0 v španielskom derby proti Valencií.
Začiatkom apríla 2009 si klub musel požičať 50 miliónov eur, vzhľadom na to, že sa dostal do finančných potiaží a nemal peniaze na výplaty hráčov a takisto nemal dostatok peňazí na vyplatenie podlžností voči stavebnej firme, ktorá stavia nový štadión.
Sponzorom klubu je od decembra 2008 škandinávska stávková kancelária Unibet. V júni 2009 podpísala zmluvu o predĺžení partnersta aj na dve ďalšie sezóny 2009/2010 a 2010/2011.
Štadión.
Kapacita štadióna Mestalla je 53 000 miest. V roku 2009 bude postavený nový päťhviedzičkový štadión Nou Mestalla s kapacitou 75 000 miest. Vo februári 2009 museli výstavbu štadióna prerušiť pre nevyplatenie pohľadávok.
Wole Soyinka

Akinwande Oluwole "Wole" Soyinka (* 13. júl 1934) je po anglicky píšuci nigérijský spisovateľ.
Študoval v Ibadane v Nigérii a v britskom Leedse. Píše drámu, poéziu aj prózu. Je považovaný za jedného z najvýznamnejších afrických dramatikov. V 60. rokoch 20. storočia bol z politických dôvodov dvakrát väznený. 
V roku 1986 získal ako prvý Afričan Nobelovú cenu za literatúru a bol po Albertovi Camusovi ďalším oceneným Afričanom.
World Trade Center Ljubljana

World Trade Center Ljubljana je najvyššia výšková budova v slovinskom hlavnom meste Ľubľana.
Postavená bola v roku 1993, má výšku 66,6 m a 18 nadzemných podlaží.
Navrhli ju architekti Andrej Černigoj, Jadranka Grmek, Dejan Bevc a Janez Kuzman.
Tinia

Tinia (iné mená: Tin, Tins) bol v etruskej mytológii najvyšším bohom, manžel Thalny alebo Uni.
Bol vládcom nebies a členom mocného triumvirátu bohov, vrátane Menrvy a Uni. Bol spájaný s bleskmi, kopijami a kráľovským žezlom. V etruskom jazyku slovo &lt;tin&gt; alebo &lt;tinš&gt; znamená "deň", plurál je &lt;tinia&gt;. To znamená, že je bohom, ktorý vládne času. Zobrazuje sa ako mladý, zarastený muž držiaci blesky. Podľa latinskej literatúry používal tri druhy bleskov: na varovania, na dobré alebo zlé zásahy a na drastické katastrofy. Na rozdiel od Dia, Tinia potreboval dovolenie od "Dii Consentes" (bohovia, ktorí radili) a "Dii Involuti" (skrytí bohovia) aby mohol používať posledné dva druhy bleskov. 
S Uni mal syna Herakla.
Tinia je totožný s rímskym Jupiterom a s gréckym Diom.
Herakle

Herakle (tiež "Herkle" alebo "Herkl") bol v etruskej mytológii totožný s gréckym hrdinom Heraklom.
Uni (mytológia)

V etruskej mytológii bola Uni najvyššou bohyňou panteónu (spoločenstva bohov). Bola patrónkou Perugie. So svojím manželom Tiniom a Menrvou bola súčasťou mocného triumvirátu. S Tiniom mala syna Herakla.
Uni sa stotožňuje s Juno a Hérou v rímskej a gréckej mytológii.
Španieli

Španieli môžu byť:
Španiel môže byť:
Michal Maximilián Scheer

Michal Maximilián Scheer (* 7. január 1902, Považská Bystrica – † 9. február 2000, Nitra) bol slovenský architekt. Patrí medzi významných slovenských architektov modernej architektúry tvoriacich v duchu funkcionalizmu.
Dielo.
V roku 1925 prišiel do Žiliny kde sa začala jeho tvorba. Priaznivá situácia v rámci rozvoja mesta mu poskytla mnoho príležitostí realizovať sa. Postavil tu viacero víl, bytových domov, administratívnych budov a škôl. Za jeho najvýznamnejšie dielo sa považuje Finančný palác, ktorý bol postavený na úzkom pozemku v mieste stretávania sa ulíc.
Počas vojny sa jeho tvorba presunula do Ružomberka, kde navrhol komplex Slovenských papierní (továrenské haly, administratívnu budovu a budovu hlavného vstupu). Po návrate do Žiliny v roku 1948 založil Krajský architektonický ateliér – Stavoprojekt a stal sa riaditeľom. Po vymyslenom obvinení bol zbavený funkcie, krátko väznený, a odišiel do Nitry. Zostal aktívne činný. Navrhol prvý územný plán Nitry (1958) a viacero obytných súborov. Sídlisko Chrenová I., ním projektované, je zapísané do urbanisticko-architektonickej knihy UNESCO.
Štátny znak Lotyšska

Štátny znak Lotyšskej republiky obsahuje štít, rozdelený na tri časti. Každá z jednej symbolizuje jedno kniežatstvo. Z jednej strany podopiera štít červený levom z druhej strieborný heraldický grif.
Symbolika štátneho znaku.
Vychádzajúce slnko je symbolom Latgalskeho kniežatstva, červený lev predstavuje kniežatstvo Kurzeme a strieborný grif pripomína kniežatstvo Vidzeme. Tri hviezdy v hornej časti znaku značia tri zjednotené vojvodstvá.
Sulfán

Sulfán (H2S) alebo zastarane sírovodík je plynná látka bez farby s charakteristickým zápachom po skazených vajciach a odpornou chuťou. Je to horľavá jedovatá žieravina. Veľmi dobre sa rozpúšťa vo vode, z ktorej sa tiež ľahko uvoľňuje. Je prudko jedovatý, pôsobí na nervovú sústavu a pri vyšších koncentráciách spôsobuje náhle zastavenie dýchania (jeho jedovatosť je porovnateľná s HCN). V koncentrácii 4,6 až 46 percent vytvára so vzduchom výbušné zmesi.
Zoznam pilotovaných letov na Medzinárodnú vesmírnu stanicu

Toto je chronologický zoznam pilotovaných letov na Medzinárodnú vesmírnu stanicu. Nepilotované lety sú uvedené v zozname nepilotovaných letov na Medzinárodnú vesmírnu stanicu. Základné posádky Medzinárodnej vesmírnej stanice sú hrubo zvýraznené. "Čas pripojenia" odkazuje na loď, takže nie je vždy zhodný s časom členov posádky.
Štátny znak Estónska

Štátny znak Estónska bol pôvodne emblémom dánskeho kráľa v 13. storočí. Štít je obklopený zlatými dubovými vetvičkami. Na zlatom štíte sú tri modré levy rozložené nad sebou.